اولوسلار آراسی آتوم انرژی‌سی آژانسی (UAEA) فوریه‌نین 6-دا قهرمان ماراش-دا باش وئرن زلز‌له‌لرله علاقه‌دار تورکیه-یه موختلیف سیار طبی آوا‌دان‌لیق‌لار، ائله‌جه ده رونتگن (پرتو ایکس) آوا‌دان‌لیق‌لاری گؤندریب.
اولوسلار آراسی آتوم انرژی‌سی آژانسی‌نین آچیقلاماسیندا بو یاردیم پاکتی‌نین تورکیه-یه ایلک عاجیل یاردیم پاکتی اولدوغونو بیلدیریب.
معلوماتا گؤره، امریکا و ژاپونیا باشدا اولماقلا، بیر چوخ عضو اؤلکه بو ایستیقامتده اولوسلار آراسی آتوم انرژی‌سی آژانسینا دستک وئریب.
آچیقلامادا ایلک عاجیل یاردیم پاکتینه پورتاتیو و سیار رونتگن جیهازلاری‌نین داخیل اولدوغو، زلز‌له‌ده زده لنمیش جیهازلارین یئرینه سؤزوگئدن طبی آوا‌دان‌لیق‌لارین ایستیفاده ائدیله‌جگی قئید اولونوب.
یاردیم پاکتی‌نین تورکیه-یه چاتدیغی بیلدیریلیب.
اولوسلار آراسی آتوم انرژیسی آژانسی‌نین زلز‌له‌دن ضرر چکمیش تورکیه و سوریه-یه دستکی‌نین داوام ائدجگی قئید ائدیلن آچیقلامادا گله‌جک هفته‌لرده بؤلگه‌یه موختلیف تکنیکی آوا‌دان‌لیق‌لارلا یاناشی رونتگن آپارات‌لاری‌نین دا گؤندریله‌جگی بیلدیریلیب.
